Dark Angel

Dark Angel on yhdysvaltalainen James Cameronin ja Charles H. Egleen luoma palkittu ja kulttistatuksenkin saanut toimintaa, scifia ja kyberpunkkia yhdistelevä tieteistelevisiosarja. Sarjaa tuotettiin kaksi tuotantokautta ja sitä esitettiin Yhdysvalloissa Foxin kanavalla vuosina 2000–2002. Sen taustalta löytyvät vastaavat tuottajat Charles H. Eglee (L.A. Law, NYPD Blue, Konnankoukkuja kahdelle) ja James Cameron (Titanic), joiden ideoima koko sarja oli.

Sarjassa seurataan kuinka hallituksen geneettisesti parantelema Max yrittää paeta takaa-ajajiaan ja löytää kadonneet kanssasisarensa ja -veljensä. Apunaan hänellä on Logan Cale, idealistinen cyber-toimittaja, joka pyrkii taistelemaan Amerikassa vallitsevaa korruptiota ja sortojärjestelmää vastaan.

Dark Angelin lopettamisen jälkeen tarinaa jatkettiin useilla romaaneilla, sekä televisiosarjasta luotiin myös videopeli.

 Tarina 
Sarjan päähenkilö Max – tunnetaan myös koodina X5-452 (Jessica Alba) – on geneettisesti manipuloitu ja synnytetty ja koulutettu valtion salaisessa sotilastukikohdasta, jossa on jalostettu tehokkaita sotilaita. Max yhdessä muiden sotilaiden kanssa kuitenkin pakeni tukikohdasta jo lapsena. Sarjassa seurataan nuorta Maxia maailmantuhonjälkeisessä Seattlessa, jossa hän yrittää elää polkupyörälähettinä ystäviensä kanssa pakoillen valtion agentteja, jotka edelleen yrittävät napata paenneita lapsisotilaita.

 Max 
Maxin DNA:han on sekoitettu kissan DNA:ta, ja sen ansiosta Max on ketterämpi, nopeampi, vahvempi ja hän näkee paremmin kuin tavalliset ihmiset. Maxin ja muiden kanssasisartensa ja -veljiensä tunnistettavin merkki on niskassa oleva viivakooditatuointi. Max pystyy olemaan veden alla normaalia ihmistä kauemmin. Max on töissä Jam Pony -nimisessä polkupyörälähettikeskuksessa ystävänsä Cindyn kanssa. Max ihastuu Logan Caleen, jonka avulla hän saa tietoja kanssasisaristaan ja -veljistään. Vastapalveluksena Max auttaa Logania monissa vaarallisissa tehtävissä.

Max ajaa mustalla Kawasaki Ninjalla. Toisella kaudella Maxin pahin vihollinen on Ames White, joka yrittää tappaa Maxin ja muut transgeeniset.

 Näyttelijät 

 Tuotanto 
James Cameron ja Charles H. Eglee työskentelivät yhdessä elokuvassa Piranha II – Lentävät tappajat, jonka jälkeen he perustivat tuotantoyhtiön nimeltä Cameron/Eglee Productions. Oman tuotantoyhtiön myötä he päättivät seuraavan projektin olevan televisiosarja. Tuottajat ovat sanoneet sarjaan saaneen vaikutteita Y2K-pelosta.

Projektin varhaisia työnimiä olivat "Experimental Girl" ja "Maximum Girl".

Jessica Alba valittiin sarjan päähenkilön Maxin roolin ennen kuin käsikirjoitus oli valmiina. Alba harjoitteli vuoden kamppailulajeja, voimistelua ja moottoripyöräilyä ennen kuvauksien alkamista.

Pilottijakson tuottaminen maksoi kymmenen miljoonaa dollaria. Vaikka loput jaksoista tuotettiin pienemmällä budjetilla, kertoi Eglee jaksojen siltikin olleen ylihintaisia. Foxin jatkettua sarjaa toiselle tuotantokaudelle, tippui jaksojen budjetti 1,3 miljoonan dollarin tienoille.

Toisen kauden jälkeen Fox ilmoitti lopettavansa sarjan vedoten heikkoihin katsojamääriin.

 Ehdokkuudet ja palkinnot 
 Vuosi Palkinto Kategoria Saaja Tulos2000Saturn-palkintoBest Actress on TelevisionJessica Alba Golden GlobeBest Actress – Television Series DramaJessica Alba 2001Young Artist -palkintoBest Performance in a TV Drama Series – Leading Young ActressJessica Alba People’s Choice AwardsFavorite Television New Dramatic SeriesDark Angel Primetime EmmyOutstanding Special Visual Effects for a Series (for Pilot episode)Special effects team Teen Choice -palkintoTV – Choice ActressJessica Alba ALMA-palkintoOutstanding Actress in a New Television SeriesJessica Alba Art Directors GuildExcellence in Production Design AwardProduction team Eddie AwardBest Edited Motion Picture for Commercial Television (for Pilot episode)Stephen Mark International Horror Guild AwardBest TelevisionDark Angel Leo AwardsBest Visual Effects: Dramatic Series (for Pilot episode)Visual effects team TV Guide AwardBreakout Star of the YearJessica Alba Actress of the Year in a New SeriesJessica Alba 2002Saturn-palkintoBest Network Television SeriesDark Angel Best Actress in a Television SeriesJessica Alba Best Supporting Actor in a Television SeriesMichael Weatherly Teen Choice -palkintoTV – Choice Drama/Action AdventureDark Angel TV – Choice Actress, DramaJessica Alba ALMA-palkintoOutstanding Actress in a Television SeriesJessica Alba Leo AwardsBest Visual Effects: Dramatic Series (for episode "Boo")Visual effects Team Best Cinematography: Dramatic Series (for episode "Two")David Geddes 

 Muissa medioissa 
Televisiosarjan 13-kappaleen ääniraita julkaistiin 23. huhtikuuta 2002.

Max Allan Collinsin kirjoittama kolmeosainen Dark Angel aiheinen kirjasarja julkaistiin vuosien 2002–2003 aikana.

Radical Entertainmentin luoma ja Sierra Entertainmentin julkaisema videopeli James Cameron's Dark Angel julkaistiin vuonna 2002 PlayStation 2– ja Xbox–konsoleille.

 Lähteet 

 Aiheesta muualla 

 Dark Angel TV.comissa  

Luokka:2000-vuosikymmenen yhdysvaltalaiset draamasarjat
Luokka:2000-vuosikymmenen yhdysvaltalaiset scifi-sarjat
Luokka:Foxin televisio-ohjelmat